Germaniyaning asli kelib chiqishi xorij davlatlaridan bo‘lgan aholisi soni rekord ko‘rsatkichni qayd etdi. Bu haqda mamlakat federal statistika idorasi matbuot xizmati xabar qilgan. Idora ma’lumotlariga ko‘ra, 2016 yilda Germaniyada migratsion tarjimai holga ega bo‘lgan erkaklar, ayollar hamda bolalar soni 18,6 mln.ni tashkil qildi, ulardan 52 foizi nemis pasportiga ega. Shu tariqa, Germaniyada yashovchi asli kelib chiqishi xorijlik bo‘lgan aholi soni 8,5 foizga oshdi. Ta’kidlanishicha, bu 2005 yildan beri eng katta o‘sishdir.